Meer inligting oor die program en die byeenkoms ...
Leraarstoerusting - mpa I
Op dag 1 begin ons om 9:00 met Registrasie en die program begin amptelik om 9:30. Dit duur elke aand tot ten minste 21:00 – daarom voorsien ons aandete en ons beveel aan dat u oorslaap. Alle etes word deur ons voorsien. Indien nodig kan ons ook probeer help met vervoer en verblyf wat deur ons vrywilligers verskaf word. Die verblyf word deur ons gemeentelede verskaf wat hul huise oopstel en as gashere/gasvroue optree. Sou u verkies om eerder in 'n gastehuis te bly kan ons daardie inligting verskaf, maar dit is dan vir u eie reëlings. Op dag 2 en 3 begin ons om 8:00 en die program maak die 3e dag om 16:00 klaar.
Toepaslike sessies sal gesamentlik bygewoon word, terwyl ander sessies vir u gade alleen sal wees om hulle te bedien en ook 'n bietjie te bederf. Hulle kry die geleentheid om saam te kuier en te gesels oor hul roeping, die woestyntye in hul lewens en die hoe eise van die gemeente. Hulle kry ook geleentheid om afsonderlike lesings by te woon wat op hul rol gefokus is.
Leier van NG Moreletapark Gemeente vanaf 1988 tot 2011 en tans Uitvoerende Direkteur van die Moreletapark Assosiasie (mpa). Ds. Dirkie van der Spuy gesels oor sy ondervinding as leraar en leier. Hy deel sy kennis en ervaring van die werking van die Heilige Gees en noodsaaklikheid van die leiding van die Gees vir groei en vernuwing in 'n gemeente.
Reeds sedert 1986 'n gemeentelid en tans voorsitter van die mpa. Met sy betrokkenheid in die gemeenteleierskap vanaf 1988 tot 2007 fokus Jannie hoofsaaklik op strategiese beplanning en implementering. Jannie is tans die Uitvoerende Hoofbestuurder van Graan SA en direkteur en trustee in verskeie maatskappye en trusts. Hy deel sy kennis en ervaring en gesels oor Leierskap, en 'n Leier se woestynpad.
Adv. Richard Chinner
As advokaat werk Richard tans by die Nasionale Vervolgingsgesag van Suid-Afrika en dien in die Bate Beslagleggings Eenheid. Hy dien as direkteur van mpa en het 'n passie om met sy gawes en talente ander te inspireer in dissipelskap en geestelike groei. Richard deel praktiese wenke vir die bediening van leraars en geestelike leiers.
Die program behels onderwerpe wat onder andere die volgende insluit:
Hoe lyk my gemeente
Leierskap en Roeping
'n Leier se Woestynpad
Vergifnis en Vryspraak
Rol van 'n leier
Rol van die HG
Inspirasie vir 'n leier – Balanseer jou lewe
Besoek aan MPG Kleingroep
Gebed saam met gebedsvriende
'n Byeenkoms vir jou gemeenteleiers om hulle ook te begelei tot groter samewerking, toewyding en leraarondersteuning. Nooi asseblief jou kerkraadslede en ander belangrike rolspelers spesiaal uit en gee hulle inligting vir ons deur. Getalle vir hierdie byeenkoms is onbeperk.
Bywoning vir hulle sal ook gratis wees. Leraars wat hierdie geleentheid bywoon verdien 3 VBO punte.
Voorlopig is die Saterdagprogram van 8h00 – 16h00 maar mag moontlik verleng word namate die program hersien word.
Indien jy meer inligting benodig skakel gerus die mpa kantoor by 012 997 8002 of stuur 'n epos na mpa@moreleta.co.za.